David Nielsen bliver assistent hos det nykårede norske mesterhold Strømsgodset, fortæller han til Tipsbladet.

Den tidligere AaB-spiller David Nielsen bliver assistenttræner hos det nykårede norske mesterhold Strømsgodset fra Drammen. Det fortæller han selv til Tipsbladet onsdag. De to parters interesse for hinanden har været kendt længe, og nu er en toårig kontrakt altså, ifølge Tipsbladet, skrevet under. Det betyder, at David Nielsen bliver assistenttræner for Ronny Deila, som i søndags førte klubben til mesterskabet for næsen af danskerklubben Rosenborg. - Strømsgodset skulle finde den bedste mand for dem, og de har vist så meget interesse for mig, at jeg i sidste ende ikke har været i tvivl om, at jeg også vil dem, siger David Nielsen til Tipsbladet.dk David Nielsen kommer fra et job som cheftræner i klubben Nest-Sotra, som han har ført op i den næstbedste norske fodboldrække. Han betegner denne nye aftale som et vigtigt skridt i trænerkarrieren.